
Ministru kabineta rīkojums Nr. 339
Rīgā 2025. gada 11. jūnijā (prot. Nr. 23 63. §)
Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 18.00.00 "Finansējums valsts drošības stiprināšanas pasākumiem" uz Veselības ministrijas budžetu
· 1. Pamatojoties uz likuma "Par valsts budžetu 2025. gadam un budžeta ietvaru 2025., 2026. un 2027. gadam" 69. panta pirmo daļu, atbalstīt apropriācijas pārdali 2025. gadā, nepārsniedzot 2 828 714 euro, no budžeta resora "74. Gadskārtējā valsts budžeta izpildes procesā pārdalāmais finansējums" programmas 18.00.00 "Finansējums valsts drošības stiprināšanas pasākumiem" uz šādām Veselības ministrijas budžeta apakšprogrammām, lai nodrošinātu ar veselības nozares saistīto rezervju veidošanu aizsardzībai pret ķīmisko, bioloģisko, radioloģisko un kodolelenerģijas apdraudējumu un kritisko ārstniecības iestāžu noturības stiprināšanu, tai skaitā:
· 1.1. uz budžeta apakšprogrammu 39.03.00 "Asins un asins komponentu nodrošināšana" 523 000 euro apmērā;
· 1.2. uz budžeta apakšprogrammu 39.04.00 "Neatliekamā medicīniskā palīdzība" 2 305 714 euro apmērā.
· 2. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam un faktiski nepieciešamajam līdzekļu apmēram.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

